Baldwin help om 30 Rock op kassie te hou | Nuus24
Los Angeles – Die akteur Alec Baldwin het gesê hy het aangebied om 'n verminderde salaris te aanvaar om die komediereeks 30 Rock op die lug te hou."Ek het aangebied dat NBC my salaris met 20% verminder om 'n volle 7de en 8ste seisoen van 30 Rock uit te saai. Ek besef tye het verander en ek sien uit daarna om 'n bietjie tyd af te hê," het Baldwin, wat die rol van Jack Donaghy, fiktiewe hoof van NBC, vertolk, op Twitter gesê.NBC het in Mei gesê die 7de seisoen sal die laaste seisoen van die program wees en dat dit slegs 13 episodes, eerder as die gewone 21 tot 23 episodes sal hê.Die netwerk het nie onmiddellik oproepe beantwoord vir kommentaar nie.30 Rock het reeds 14 Emmy-toekennings ingepalm, insluitend dié vir die beste komediereeks en twee vir Baldwin as hoofakteur.– Volg Nuus24 op Twitter - Reuters